Ланци/67
Појава једанаеста 

КАДИЋ и ЂУРЂЕВИЋКА

ЂУРЂЕВИЋКА
(уђе, па тихо)
Иван ми рече да сте дошли. Како је прошло досад?
КАДИЋ
Иван је мамлаз. Ја сам се спремао с њим да се потучем, а он готово да ме пољуби.
ЂУРЂЕВИЋКА
Знала сам ја то. Зато сам вам и казала да баш данас дођете. Сад гледајте шта ћете. Иван ве- черас добија сигурно новац. Партија је дивна. Да сам знала, па да сам за вас израдила.
КАДИЋ
Оставите се, молим вас. Ту девојку? Она да се ожени, а ја да се удам? За тај посао је Иван као наручен.
ЂУРЂЕВИЋКА
То је истина. Ко би је други и узео?
КАДИЋ
А где је Загорка?
ЂУРЂЕВИЋКА
Ту јој Иван нешто објашњава. Али, пст! Ево их долазе. Сад памет у главу. Она је тврдоглава. (Иван улази са Загорком.)

Ланци